Diari Oficial de la Generalitat Valenciana


Sumari del DOGV 6506, del 20-04-2011 (2011/4660)

ORDE 12/2011, de 14 d'abril, de la Conselleria d'Agricultura i Pesca i Alimentació, per la qual s'establixen les bases reguladores de les ajudes destinades a la bonificació d'interessos que corresponen a préstecs subscrits per a fomentar les inversions per a la millora de les condicions de benestar animal en les explotacions ramaderes de la Comunitat Valenciana i es convoquen les esmentades ajudes per a l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4660


Data del document
:   14-04-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a la inversió
    * ocell de corral ponedora
    * ajuda a l'agricultura
    * legislació
    * modernització de l'explotació agrària
    * porcí
    * bonificació d'interessos

ORDE 12/2011, de 14 d'abril, de la Conselleria d'Agricultura i Pesca i Alimentació, per la qual s'establixen les bases reguladores de les ajudes destinades a la bonificació d'interessos que corresponen a préstecs subscrits per a fomentar les inversions per a la millora de les condicions de benestar animal en les explotacions ramaderes de la Comunitat Valenciana i es convoquen les esmentades ajudes per a l'exercici 2011. [2011/4660]  
Preàmbul  
  
La Unió Europea durant les dos últimes dècades ha desenvolupat un grup de directives amb la finalitat de la protecció dels animals en les explotacions ramaderes i així evitar distorsions en el desenvolupament de la producció i propiciar el bon funcionament de l'organització del mercat d'animals.   
Sobre la base d'això, esta normativa s'ha incorporat a l'ordenament jurídic espanyol per a disposar de ferramentes jurídiques nacionals que establisquen les normes mínimes que totes les explotacions ramaderes han de complir pel que fa a la protecció dels animals que alberguen en les seues instal·lacions.  
En el cas de les gallines ponedores, d'acord amb allò que s'establix en el Reial Decret 3/2002, d'11 de gener, pel qual s'establixen les normes mínimes de protecció de les gallines ponedores, es prohibix l'ús de gàbies no condicionades a partir de l'1 de gener de 2012. Quant a les explotacions porcines, les esmentades instal·lacions s'han d'haver adaptat als requisits que s'establixen en el Reial Decret 1135/2002, de 31 d'octubre, relatiu a les normes mínimes per a la protecció de porcs, abans de l'1 de gener de 2013.  
El Ministeri de Medi Ambient Rural i Marí ha dissenyat un full de ruta per a l'adaptació del sector avícola de posta al Reial Decret 3/2002, d'11 de gener, una de les mesures del qual està basada en l'establiment d'ajudes de minimis (Reglament (CE) 1535/2007), la Conselleria d'Agricultura, Pesca i Alimentació conscient del cost econòmic que, tant el sector avícola de posta com el sector porcí, ha d'afrontar per a adequar les seues instal·lacions a esta nova normativa, considera necessari el suport a estes inversions per mitjà de noves línies d'ajuda que reduïsquen la pressió que suposa la implantació d'estes mesures en l'activitat ramadera i permeta als agents portar-les a terme amb el menor perjudici possible per a les seues economies.   
L'objecte d'estes ajudes és, per tant, fomentar les inversions realitzades pels titulars de les explotacions de gallines ponedores en gàbies i explotacions de bacones reproductores, amb la finalitat de renovar les seues instal·lacions per a adaptar-les a les condicions de benestar animal que marca tant la normativa comunitària com la nacional.  
Les ajudes concedides per mitjà d'esta orde estan acollides al règim de minimis que s'establix en el Reglament (CE) número 1535/2007, de 20 de desembre de 2007, de la Comissió (DOUE número L337, de 21 de desembre de 2007), relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles.  
Per això, en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47.3 del Text Refós de la Llei d'Hisenda Pública de la Generalitat, ja que ha emés un informe preceptiu la Direcció General d'Economia de la Conselleria d'Economia, Hisenda i Ocupació, l'Advocacia de la Generalitat i la Intervenció Delegada en la Conselleria d'Agricultura, Pesca i Alimentació i a proposta de la directora general de Producció Agrària,  
  
  
  
ORDENE  
  
Article 1. Objecte i àmbit d'aplicació de l'ajuda  
1. Esta orde té com a objecte l'establiment de les bases reguladores de les ajudes destinades a la bonificació d'interessos que corresponen a préstecs subscrits per a fomentar les inversions realitzades pels titulars de les explotacions ramaderes de gallines ponedores i/o de l'espècie porcina de la Comunitat Valenciana, amb la finalitat d'adaptar les seues instal·lacions al Reial Decret 3/2002, d'11 de gener, en el cas de les explotacions de gallines ponedores, i al Reial Decret 1135/2002, de 31 d'octubre, en el cas de les explotacions porcines.  
  
2. Si com a conseqüència de la inversió que es pretén realitzar es produïra un augment de la capacitat de l'explotació, en cap cas se subvencionaran les despeses que corresponen a les places incrementades.  
  
3. Estaran excloses d'este règim d'ajudes les explotacions ramaderes de gallines per a producció d'ous en bateria i explotacions ramaderes amb bacones reproductores construïdes després de l'1 de gener de 2003.  
  
Article 2. Beneficiaris i requisits  
1. Poden ser beneficiaris d'estes ajudes els titulars d'explotacions ramaderes de gallines per a producció d'ous en bateria i explotacions de bacones reproductores, que complisquen la condició de xicoteta i mitjana empresa, segons allò que s'establix en l'annex I del Reglament (CE) 800/2008, de 6 d'agost de 2008, de la Comissió, i que estiguen inscrits en el Registre d'Explotacions Ramaderes de la Comunitat Valenciana creat per la Llei 6/2003, de 4 de març, de Ramaderia de la Comunitat Valenciana, que el sol·liciten.   
2. Els titulars de les explotacions ramaderes sol·licitants de l'ajuda, poden ser persones físiques o jurídiques, així com les comunitats de béns o qualsevol altre tipus d'unitat econòmica o patrimoni separat que, encara que no tenen personalitat jurídica, poden dur a terme els projectes, activitats o comportaments o es troben en la situació que motiva la concessió de la subvenció.  
3. L'explotació ha de complir les condicions següents:  
a) Complir les normes mínimes en matèria de medi ambient de competència en ramaderia, higiene i benestar dels animals o utilitzar este règim d'ajudes per a aconseguir el seu compliment.  
b) No entrar dins de la categoria d'empresa en crisi, d'acord amb allò que es disposa en les directrius comunitàries sobre ajudes estatals de salvament i reestructuració d'empreses en crisi (2004/C244/02).  
c) Estar inscrites en el Registre d'Explotacions Ramaderes de la Comunitat Valenciana.  
4. No es poden concedir ajudes que vulneren qualssevol prohibicions o restriccions imposades en reglaments del Consell pels quals s'establisquen les organitzacions comunes de mercat. No es destinaran estes ajudes a incrementar la capacitat o producció de les explotacions beneficiades per estes.  
5. Els beneficiaris de les ajudes previstes en esta orde han de destinar els béns a la finalitat concreta per a la qual es concedix la subvenció durant almenys cinc anys en el cas de béns inscriptibles en un registre públic i durant almenys dos anys per a la resta de béns.  
  
6. No seran subvencionables les inversions realitzades amb anterioritat a la data de sol·licitud de l'ajuda.  
  
Article 3. Inversió subvencionable  
Les inversions objecte de subvenció seran aquelles que realitzen els titulars d'explotacions ramaderes per a:  
- Adequar les gàbies de les gallines ponedores als requisits que s'establixen en el Reial Decret 3/2002, d'11 de gener, pel qual s'establixen les normes mínimes de protecció de les gallines ponedores.  
- Adequar els espais per a bacones o bacones jóvens als requisits que s'establixen en el Reial Decret 1135/2002, de 31 d'octubre, relatiu a les normes mínimes per a la protecció dels porcs.  
  
Article 4. Quantia, compatibilitat i límits de les ajudes  
1. Els interessos generats pels préstecs subscrits pels titulars de les explotacions ramaderes seran subvencionats fins a dos punts bàsics, sense que la quantia total de la bonificació excedisca de 7.500 euros en un període de tres exercicis fiscals consecutius.   
2. No obstant això, i tenint en compte allò que s'establix en el punt 1, la quantia total de l'ajuda s'ha de calcular considerant el termini total de vigència del préstec.   
3. L'import màxim del capital objecte del préstec pel qual es percebrà l'ajuda per a la bonificació d'interessos no superarà els 130.000 €, independentment que l'import total del préstec siga superior a esta quantitat i serà calculat sobre la base dels mòduls següents:  
  
- Plaça de gallina ponedora en gàbia no condicionada: 10 euros.  
- Plaça de gallina ponedora en gàbia precondicionada: 4 euros.  
- Plaça de bacona reproductora: 250 euros.  
4. Per al càlcul dels mòduls es tindrà en compte la capacitat reflectida en el REGA a data del dia de publicació d'esta orde.  
  
5. Les subvencions previstes en esta orde no s'acumularan amb cap altra ajuda que pogueren establir altres administracions públiques o altres ens públics o privats, nacionals o internacionals per a la mateixa finalitat i objecte si l'esmentada acumulació dóna lloc a una intensitat d'ajuda superior a l'establida per a cada tipus d'ajuda, per això, el beneficiari ha de comunicar a l'òrgan concessionari l'obtenció de les ajudes sol·licitades o concedides per estos ens per a la mateixa finalitat tal com s'establix en la disposició addicional primera.  
  
6. En els termes que s'establixen en les disposicions ministerials que articulen ajudes de minimis orientades a cobrir els mateixos objectius, els beneficiaris de les subvencions regulades en esta resolució tindran dret al subsidi estatal dels interessos dels préstecs, sense sobrepassar els màxims que s'establixen en esta orde, dins dels límits de la transferència financera i després de les disposicions normatives i resolucions que fóra necessari dictar.  
  
Article 5. Presentació de sol·licituds  
1. Les sol·licituds d'ajuda es formalitzaran en instància degudament emplenada subscrita pel titular de l'explotació o pel representant legal que corresponga, dirigida a la directora general de Producció Agrària de la Conselleria d'Agricultura, Pesca i Alimentació.   
  
2. Les instàncies es poden presentar en qualsevol de les oficines de la Conselleria d'Agricultura, Pesca i Alimentació de la Comunitat Valenciana, al marge de la possibilitat que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de presentació que s'establisca en cada convocatòria anual.  
3. La sol·licitud s'ha de registrar amb anterioritat a l'inici de l'execució de la inversió per a la qual se sol·licita l'ajuda.   
4. La sol·licitud ha d'incloure el nom i la raó social del titular de l'explotació ramadera sol·licitant i s'hi ha d'adjuntar la documentació següent:  
a) Fotocòpia degudament confrontada de l'acreditació de la seua personalitat jurídica, si escau.  
b) Acreditació de representativitat, si escau.  
c) Sol·licitud de llicència municipal d'obres degudament registrada, en els supòsits que s'establixen en la Llei Urbanística Valenciana.  
d) Declaració de compliment de normes mínimes en matèria de medi ambient, higiene i benestar dels animals, tal com s'establix en l'article 2 d'esta orde.  
e) Una memòria en la qual s'ha de justificar la necessitat de la inversió, i s'especificaran les conseqüències d'esta sobre el benestar dels animals. La memòria ha d'incloure un pla d'inversions en què s'ha de detallar:  
- Una descripció de les instal·lacions i dels equips de les granges abans de les millores previstes.  
- Una descripció de les infraestructures i dels equips nous que s'instal·laran.  
- Una valoració econòmica detallada del cost de modernització de les instal·lacions, els equips i la resta d'inversions que cal realitzar. A este efecte, quan l'import de les despeses subvencionables supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip, el beneficiari ha de sol·licitar, com a mínim, tres ofertes de diferents proveïdors i que no poden ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no hi haja en el mercat suficient nombre d'entitats que el subministren o el presten. L'elecció entre les ofertes presentades s'ha de realitzar d'acord amb criteris d'eficiència i economia, i s'ha de justificar expressament en una memòria l'elecció quan no recaiga en la proposta econòmica més avantatjosa.   
- La memòria ha d'especificar de forma clara i concisa l'import final de la inversió que serà, a més, el que constituirà, com a mínim, el capital principal objecte del préstec.   
f) Imprés d'alta de manteniment de tercers de la Generalitat en el cas de noves altes o modificacions de les dades que es troben en poder del Sistema d'Informació Comptable de la Generalitat.  
g) Documentació que acredite el compliment de cada un dels criteris de preferència esmentats en l'article 6, que siguen aplicables al sol·licitant.  
h) Declaració responsable del sol·licitant sobre el compliment de la normativa de integració laboral de persones amb discapacitat o, si escau, l'exempció de l'esmentada obligació, segons s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
i) Declaració responsable del sol·licitant de no estar sotmés a les prohibicions per a obtindre la condició de beneficiari que s'establixen en l'article 13 de la Llei 38/2003, General de Subvencions.  
j) Declaració responsable del sol·licitant de no pertànyer a la categoria d'empreses en crisi, d'acord amb allò que es disposa en les directrius comunitàries sobre ajudes estatals de salvament i reestructuració d'empreses en crisi (2004/C244/02).  
k) Declaració responsable del sol·licitant que acredite la condició de PIME.  
l) Declaració sobre totes les ajudes públiques que tinga concedides o sol·licitades per al mateix concepte, així com de les ajudes de minimis rebudes durant els dos exercicis fiscals anteriors i durant l'exercici fiscal actual.  
m) En el cas d'agrupacions de persones físiques o jurídiques, públiques o privades sense personalitat han de presentar també els compromisos d'execució assumits per cada membre de l'agrupació i el nomenament d'un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació.  
5. La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat), i davant de la Seguretat Social i les dades relatives a la comprovació d'identitat i, si escau, de residència.  
  
Article 6. Procediment de concessió  
1. La instrucció del procediment de concessió de subvencions correspon a les direccions territorials de la Conselleria d'Agricultura, Pesca i Alimentació que realitzaran d'ofici totes les actuacions que estimen necessàries per a la determinació, el coneixement i la comprovació de les dades en virtut de les quals s'haja de formular la proposta de resolució, i es remetrà a l'òrgan col·legiat un informe d'avaluació de les sol·licituds.  
2. A la vista de l'informe d'avaluació l'òrgan col·legiat realitzarà la proposta de concessió de les ajudes.  
Este òrgan estarà integrat per tres membres: un cap de servici que posseirà la condició de president de l'òrgan col·legiat, un cap de secció que posseirà la condició de secretari de l'òrgan col·legiat i un funcionari. Tots els membres, així com els seus suplents en cas de vacant, absència, malaltia o una altra causa legal, seran designats per la direcció general competent en matèria de ramaderia.  
3. A la vista de la documentació aportada i la proposta de l'òrgan col·legiat, la consellera d'Agricultura, Pesca i Alimentació resoldrà la concessió d'estes ajudes considerant els fons assignats per a atendre les sol·licituds que complixen els requisits per a rebre la subvenció.  
  
Si el conjunt de les ajudes sol·licitades supera el pressupost disponible, es tindran en compte els criteris de preferència següents:  
a) Inversions realitzades en explotacions avícoles de posta per a adequació de les seues instal·lacions al sistema de cria en gàbia condicionada: 30 punts.  
b) Inversions realitzades en explotacions porcines per al condicionament de les instal·lacions per a la cria de bacones en grup: 10 punts.  
  
c) Explotacions prioritàries: 10 punts.  
d) Cursos de formació homologats realitzats pel titular de l'explotació sobre temes de ramaderia i impartits per autoritat competent en la matèria: 10 punts (es comptabilitzarà 1 punt per cada 15 hores de formació, fins a un màxim de 10 punts).  
e) Explotacions ubicades en una zona desfavorida o en una de les zones indicades en l'article 36, lletra a, incisos i, ii, i iii del Reglament (CE) 1698/2005, delimitades pels estats membres d'acord amb els articles 50 i 94 d'eixe mateix reglament i detallades en l'annex I i en les zones de Xarxa Natura 2000 que comprén els Llocs d'Interés Comunitari (LIC) i Zones d'Especial Protecció per a Aus (ZEPA): 5 punts.  
  
Si ordenades les sol·licituds segons l'anterior priorització no hi haguera fons disponibles per al mateix nivell de puntuació, tindran preferència en l'adjudicació aquelles empreses que acrediten, amb anterioritat a la publicació de la norma per la qual es regulen les ajudes o subvencions, ocupar major percentatge de treballadors discapacitats en relació amb les respectives plantilles d'estes, o bé es comprometen a contractar un percentatge major de treballadors discapacitats durant l'àmbit temporal de l'ajuda o subvenció. Si efectuada esta classificació, no hi haguera fons suficients per a un grup de sol·licituds, estes s'ordenaran segons la data de registre d'entrada. En cas d'empat, s'ordenaran les sol·licituds segons la dimensió de l'explotació ramadera, i s'atendran en primer lloc les sol·licituds que corresponen a les explotacions amb un nombre més gran d'unitats de bestiar major d'acord amb el quadre de l'annex II, segons les dades que consten en els registres oficials a data de l'últim dia de presentació de sol·licituds de l'exercici en què se sol·licita l'ajuda.  
4. La resolució inclourà la concessió o denegació expressa de la subvenció, amb el termini que s'atorgue per a executar les inversions.  
La resolució de concessió inclourà l'import del capital objecte del préstec calculat segons el punt 3, de l'article 4 i l'import màxim de l'ajuda per a la bonificació dels interessos generats per l'esmentat préstec.   
  
5. El termini màxim per a resoldre i notificar la resolució de les ajudes a l'interessat serà de sis mesos comptats a partir de la data de publicació de la convocatòria anual. Transcorregut este termini sense que s'haja notificat resolució expressa, els interessats poden entendre desestimada la seua sol·licitud per silenci administratiu, de conformitat amb allò que es disposa en l'article 44 de la Llei 30/1992, de Règim Jurídic de les Administracions Públiques i Procediment Administratiu Comú.  
Tenint en compte l'esmentada resolució serà procedent el recurs de reposició davant de la consellera d'Agricultura, Pesca i Alimentació en el termini d'un mes, a comptar des de l'endemà d'aquell en què tinga lloc la notificació, de conformitat amb allò que s'establix en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, en la redacció feta per la Llei 4/1999, o bé impugnació, directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de València en el termini de dos mesos des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, i articles 10 i 46.1 de la Llei 29/1998, Reguladora de la Jurisdicció Contenciosa Administrativa.  
  
Article 7. Tramitació dels préstecs   
1. La Conselleria d'Agricultura, Pesca i Alimentació formalitzarà un conveni amb les entitats financeres que participen en la concessió dels préstecs, amb l'objectiu d'establir la forma i les condicions en què s'ha de desenvolupar la col·laboració entre l'administració i les entitats de crèdit per a la materialització dels esmentats préstecs. Les condicions dels crèdits són les que es detallen en l'annex III.  
2. El beneficiari de l'ajuda ha de presentar la sol·licitud del préstec, acompanyada amb la resolució de concessió de l'ajuda en l'entitat de crèdit corresponent amb l'antelació suficient perquè esta puga aprovar i formalitzar la pòlissa en data límit 30 de setembre de 2011.  
3. Abans del 17 d'octubre de 2011, l'entitat de crèdit ha de remetre en suport informàtic a la Conselleria d'Agricultura, Pesca i Alimentació una relació individualitzada dels préstecs aprovats en la qual figure: titular/s del préstec, NIF/CIF, domicili, data de formalització, import formalitzat i còpies de les pòlisses dels préstecs formalitzades.   
4. En aquells casos en què els sol·licitants de la subvenció hagen subscrit préstecs per imports inferiors a aquells pels quals se'ls van concedir les ajudes, la bonificació dels interessos es tornarà a calcular segons l'import del principal formalitzat.  
  
Article 8. Realització de la inversió, procediment de control i pagament de les ajudes  
1. Les inversions i reformes seran realitzades i justificades davant de l'administració per mitjà de comunicació de finalització de la inversió, en el termini que s'hi establix per a cada convocatòria. L'esmentada comunicació ha d'incloure la descripció de les inversions realitzades objecte de l'ajuda i el seu cost amb el desglossament de les despeses incorregudes, i s'hi han d'adjuntar les factures de tercers que corresponen a estes, així com els seus justificants de pagament.  
2. El beneficiari ha d'acreditar el pagament que correspon a les factures amb la documentació següent:  
A) Pagaments per mitjà de transferències bancàries. Es justificarà el pagament per mitjà de còpia del resguard del càrrec d'esta, i ha de figurar en el concepte de la transferència el número de factura o, en defecte d'esta, el concepte abonat.  
B) Pagaments per mitjà de xecs bancaris. Es justificarà el pagament amb els documents següents:  
- Rebut firmat i segellat pel proveïdor en què s'ha d'especificar: factura o documentació justificativa de les despeses i la seua data, número i data del xec, davall de la firma ha d'aparéixer el nom i el NIF del firmant.  
- Còpia de l'extracte bancari del càrrec en compte que correspon a l'operació justificada.  
C) Pagaments per mitjà de pagarés. Es justificarà el pagament amb els documents següents:  
- Rebut firmat i segellat pel proveïdor en què s'ha d'especificar: factura o documentació justificativa de les despeses i la seua data, número i data de venciment del pagaré, davall de la firma ha d'aparéixer el nom i el NIF del firmant (la data de venciment del pagaré ha de ser anterior a la data de justificació de les despeses).  
- Còpia de l'extracte bancari del càrrec en compte que correspon a l'operació justificada.  
3. La presentació dels anteriors documents es realitzarà en les oficines de la Conselleria d'Agricultura, Pesca i Alimentació, al marge de la possibilitat que es presenten en els llocs i pels mitjans que es preveuen en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
4. En els casos d'inversions que per la seua naturalesa estiguen incloses en algun dels supòsits que s'establixen en la Llei Urbanística Valenciana es presentarà la llicència municipal d'obres.  
5. Els servicis veterinaris de la Conselleria d'Agricultura, Pesca i Alimentació duran a terme una inspecció en totes les explotacions sol·licitants per a comprovar l'execució de les inversions realitzades.  
  
6. Els sol·licitants de les ajudes efectuaran l'abonament dels interessos els dies 30 de juny de cada any vençut.  
7. Les entitats financeres han de remetre anualment i amb anterioritat al 15 de juliol de cada any, una relació certificada dels interessos prèviament abonats pels beneficiaris que corresponen a l'última anualitat, juntament amb la informació relativa als canvis patits per les diferents pòlisses relatius a amortitzacions parcials o totals dels préstecs. La Direcció General de Producció Agrària, en virtut de la informació rebuda, procedirà a contrastar les dades i autoritzarà el pagament de les ajudes, per cada entitat de crèdit. La resolució de pagament inclourà els beneficiaris de la subvenció, quantia individual dels préstecs bonificats, data de formalització, tipus d'interés i l'import de les bonificacions posades al pagament.  
La Conselleria d'Agricultura, Pesca i Alimentació transferirà a cada entitat de crèdit l'import de les subvencions corresponents.   
  
L'entitat de crèdit col·laboradora no carregarà al beneficiari de l'ajuda el pagament dels interessos pendents d'abonament per part de la Conselleria d'Agricultura, Pesca i Alimentació.  
8. No obstant això, en tot allò que fa referència a les despeses subvencionables i la seua justificació, quan hi haja dubtes d'interpretació respecte d'això, serà aplicable l'article 31 de la Llei 38/2003, de 17 de novembre, General de Subvencions.  
  
Article 9. Devolució de quantitats indegudament rebudes  
1. Segons s'establix en l'article 37.1 de la Llei 38/2003, General de Subvencions, serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos allí contemplats.  
2. Quan la falta de justificació de les despeses subvencionables siga parcial, el reintegrament de la subvenció serà el que corresponga a les esmentades despeses no justificades, sempre que el compliment de la subvenció s'aproxime de forma significativa a la satisfacció dels compromisos adquirits.   
3. El procediment de reintegrament de les quantitats percebudes es regirà per allò que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Article 10. Revisió  
Tota alteració de les condicions tingudes en compte per a la concessió de l'ajuda o subvenció podrà donar lloc a la modificació de la resolució de concessió.  
  
Article 11. Normativa aplicable  
En tots els apartats relatius a esta orde d'ajudes, i quan hi haja dubtes d'interpretació respecte d'això, serà aplicable la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
  
  
DISPOSICIONS ADDICIONALS  
  
Primera. Clàusula minimis  
Estes ajudes estan acollides al règim de minimis regulat en el Reglament (CE) 1535/2007 i, per tant, en cap cas poden superar l'import màxim total per beneficiari de 7.500 € durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, segons allí s'establix.  
Sense perjudici de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si tal acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
Per a assegurar el compliment de les condicions recollides en el paràgraf anterior, s'exigirà als sol·licitants una declaració sobre totes les ajudes públiques que tinguen concedides o sol·licitades per a esta mateixa acció, així com de les ajudes de minimis rebudes durant els dos exercicis fiscals anteriors i durant l'exercici fiscal actual.  
  
Segona. Línia pressupostària  
Les ajudes regulades en esta orde es concediran a càrrec de l'aplicació pressupostària 10.67.16.1014.723.02.3, línia T3090. La dotació pressupostària per a la resolució d'expedients de la convocatòria de l'exercici 2011, és la següent:  
  
Exercici 2012, amb una dotació pressupostària de 416.440,00 €.  
Exercici 2013, amb una dotació pressupostària de 500.000,00 €  
Exercici 2014, amb una dotació pressupostària de 500.000,00 €.  
Exercici 2015, amb una dotació pressupostària de 437.000,00 €.  
Exercici 2016, amb una dotació pressupostària de 375.000,00 €.  
Exercici 2017, amb una dotació pressupostària de 312.000,00 €.  
Exercici 2018, amb una dotació pressupostària de 250.000,00 €.  
Exercici 2019, amb una dotació pressupostària de 187.500,00 €.  
Exercici 2020, amb una dotació pressupostària de 125.000,00 €.  
Exercici 2021, amb una dotació pressupostària de 62.500,00 €.  
  
  
Tercera. Convocatòria 2011  
Es convoquen, per a l'exercici 2011, les ajudes a què es fa referència en l'article 1.  
  
Quarta. Termini de presentació  
El termini de presentació de sol·licituds, per a l'exercici 2011, serà fins al dia 20 de maig de 2011.  
  
Quint. Termini de justificació de la inversió  
El termini de justificació de la inversió, per a la convocatòria de 2011, serà fins al 30 d'abril de 2012.  
  
  
DISPOSICIONS FINALS  
  
Primera. Delegació de competències  
Es delega en la directora general de Producció Agrària la concessió i denegació de les ajudes previstes en esta orde.  
  
Segona. Facultat de desenvolupament  
Es faculta la directora general de Producció Agrària per a emetre els actes, les resolucions i les instruccions que siguen necessaris per al desenvolupament i l'aplicació d'esta orde.  
  
Tercera. Entrada en vigor  
Esta norma entrarà en vigor l'endemà de la publicació en el Diari Oficial de la Comunitat Valenciana.  
  
València, 14 d'abril de 2011  
  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
  
  
ANNEX I  
  
Llista de municipis de la Comunitat Valenciana que pertanyen a zones desfavorides segons l'article 17 del Reglament (CE) 1257/1999, i les zones indicades en l'article 36, lletra a, incisos i i ii, del Reglament (CE) 1698/2005.   
  
PROVÍNCIA: 03 - ALACANT  
03024 Agost  
03661 Agres  
03463 Albatera  
03034 Alcalalí  
03729 Alcocer de Planes  
03563 Alcoleja  
03695 Alfafara  
03852 Algueña  
03185 Almudaina  
03825 Alqueria d'Asnar, l'  
03009 Aspe  
03165 Balones  
03701 Banyeres de Mariola  
03999 Benasau  
03190 Beneixama  
03190 Beniardá  
03402 Beniarrés  
03469 Benigembla  
03041 Benifallim  
03358 Benifato  
03260 Benilloba  
03552 Benillup  
03225 Benimantell  
03328 Benimarfull  
03546 Benimassot  
03432 Biar  
03775 Bolulla  
03635 Callosa d'En Sarrià  
03537 Callosa de Segura  
03221 Camp de Mirra, el / Campo de Mirra   
03857 Cañada  
03976 Castalla  
03088 Castell de Castells  
03053 Castell de Guadalest, el  
03110 Catral  
03794 Cocentaina  
03094 Confrides  
03238 Crevillent  
03701 Quatretondeta  
03548 Elx / Elche   
03438 Elda  
03765 Facheca  
03087 Famorca  
03720 Gaianes  
03724 Gorga  
03714 Fondó de les Neus, el / Hondón de las Nieves  
03590 Hondón de los Frailes  
03354 Orxa, l'/ Lorcha  
03509 Millena  
03099 Monforte del Cid  
03838 Monòver / Monóvar   
03112 Muro de Alcoy  
03710 Novelda  
03213 Onil  
03017 Pego  
03141 Penàguila  
03065 Petrer  
03131 Pinós, el / Pinoso  
03090 Planes  
03516 Polop  
03848 Relleu  
03146 Romana, la  
03910 Salinas  
03614 Sant Vicent del Raspeig / San Vicente del Raspeig  
03718 Sax  
03479 Sella  
03259 Tàrbena  
03444 Tibi  
03806 Tollos  
03281 Torre de les Maçanes, la / Torremanzanas  
03675 Vall d'Alcalà, la  
03448 Vall d'Ebo, la  
03610 Vall de Gallinera  
03701 Vall de Laguar, la  
03017 Villena  
  
PROVÍNCIA: 12 - CASTELLÓ  
12078 Atzeneta del Maestrat  
12813 Aín  
12188 Albocàsser  
12662 Alcalà de Xivert  
12744 Alcudia de Veo  
12164 Alfondeguilla  
12033 Algimia de Almonacid  
12776 Almedíjar  
12487 Altura  
12499 Arañuel  
12430 Ares del Maestrat  
12337 Argelita  
12233 Ayódar  
12928 Azuébar  
12339 Barracas  
12213 Bejís  
12197 Benafer  
12935 Benafigos  
12412 Benasal  
12300 Benicarló  
12344 Benlloch  
12356 Borriana / Burriana  
12224 Càlig  
12038 Canet lo Roig  
12337 Castell de Cabres  
12273 Castellfort  
12948 Castellnovo  
12696 Castillo de Villamalefa  
12862 Catí  
12401 Caudiel  
12344 Cervera del Maestre  
12272 Cinctorres  
12346 Cirat  
12201 Cortes de Arenoso  
12742 Costur  
12130 Coves de Vinromà, les  
12604 Culla  
12601 Xert / Chert   
12056 Xilxes / Chilches   
12394 Xodos / Chodos   
12218 Chóvar  
12587 Eslida  
12818 Espadilla  
12506 Fanzara  
12192 Figueroles  
12726 Forcall  
12775 Fuente la Reina  
12139 Fuentes de Ayódar  
12194 Gaibiel  
12278 Geldo  
12776 Herbés  
12145 Higueras  
12757 Jana, la  
12139 Jérica  
12013 Lucena del Cid  
12729 Ludiente  
12990 Mata, la  
12737 Matet  
12121 Moncofa  
12822 Montán  
12697 Montanejos  
12542 Morella  
12285 Navajas  
12257 Nules  
12203 Olocau del Rey  
12666 Palanques  
12936 Pavías  
12195 Peníscola / Peñíscola  
12643 Pina de Montalgrao  
12171 Portell de Morella  
12648 Puebla de Arenoso  
12573 Pobla de Benifassà, la  
12834 Pobla Tornesa, la  
12138 Rossell  
12638 Sacañet  
12182 Salzadella, la  
12500 Sant Jordi / San Jorge  
12202 Sant Joan de Moró  
12348 Sant Mateu  
12324 San Rafael del Río  
12455 Santa Magdalena de Pulpis  
12699 Sarratella  
12015 Segorbe  
12749 Sierra Engarcerán  
12658 Soneja  
12878 Sot de Ferrer  
12157 Suera / Sueras  
12297 Teresa  
12832 Tírig  
12432 Todolella  
12028 Toga  
12028 Torás  
12635 Toro, El  
12271 Torralba del Pinar  
12011 Torrechiva  
12933 Torre d'En Besora, la  
12901 Torre d'en Doménec  
12600 Traiguera  
12879 Useras / Useres, les  
12278 Vallat  
12385 Vall d'Alba  
12080 Vall de Almonacid  
12664 Vallibona  
12723 Vilafamés  
12146 Vilafranca / Villafranca del Cid  
12655 Villahermosa del Río  
12167 Villamalur  
12383 Vilanova d'Alcolea  
12017 Villanueva de Viver  
12254 Vilar de Canes  
12376 Villores  
12550 Vistabella del Maestrazgo  
12805 Viver  
12411 Zorita del Maestrazgo  
12759 Zucaina  
  
PROVÍNCIA: 46 - VALÈNCIA  
46381 Ademuz  
46616 Alcublas  
46387 Alpuente  
46921 Andilla  
46938 Anna  
46025 Aras de los Olmos  
46983 Ayora  
46136 Benagéber  
46583 Bicorp  
46503 Bolbaite  
46495 Calles  
46103 Camporrobles  
46448 Casas Altas  
46340 Casas Bajas  
46698 Castielfabib  
46739 Caudete de las Fuentes  
46714 Cofrentes  
46370 Cortes de Pallás  
46346 Cullera  
46433 Chelva  
46528 Chella  
46442 Chera  
46750 Chulilla  
46931 Domeño  
46772 Dos Aguas  
46342 Enguera  
46497 Estubeny  
46975 Fuenterrobles  
46977 Gátova  
46651 Higueruelas  
46906 Jalance  
46561 Xeraco  
46850 Jarafuel  
46524 Xeresa  
46740 Loriguilla  
46370 Losa del Obispo  
46558 Millares  
46109 Navarrés  
46661 Oliva  
46250 Puebla de San Miguel  
46301 Quesa  
46548 Requena  
46263 Siete Aguas  
46118 Sinarcas  
46593 Sot de Chera  
46873 Tavernes de la Valldigna  
46302 Teresa de Cofrentes  
46137 Titaguas  
46272 Torrebaja  
46458 Tuéjar  
46987 Utiel  
46259 Vallanca  
46365 Venta del Moro  
46617 Villar del Arzobispo  
46325 Villargordo del Cabriel  
46236 Yátova  
46025 Yesa, La  
46103 Zarra  
  
  
  
ANNEX II  
  
Equivalència d'unitats de bestiar major segons espècies  
  
  
  
  
  
ANNEX III  
  
Condicions dels préstecs  
  
1. Els préstecs concedits a l'empara del conveni entre la Conselleria d'Agricultura, Pesca i Alimentació i les entitats financeres col·laboradores es destinaran a la realització de les inversions previstes en l'article 3 d'esta orde.  
2. La quantia del préstec serà la sol·licitada per l'interessat i que l'entitat bancària aprove, tenint en compte que l'import màxim del capital objecte del préstec pel qual es rebrà l'ajuda per a la bonificació d'interessos no superarà els 130.000 €.  
3. El tipus d'interés màxim aplicable serà l'EURIBOR a 1 any més tres punts. S'aplicarà, com a comissions màximes inicials, una comissió d'obertura de fins a l'1% de l'import del préstec.  
S'entén per EURIBOR, a l'efecte del conveni entre la Conselleria d'Agricultura, Pesca i Alimentació i les entitats financeres col·laboradores, l'Euro Interbank Offered Rate, a termini d'un any, publicat per la Federació Bancària Europea, a les 11.00 hores, la seua data de valor coincidisca amb el dia d'inici del període d'interés. En la primera liquidació s'aplicarà l'EURIBOR a un termini igual o més pròxim al període d'interés de què es tracte.  
4. El termini de vigència d'estos préstecs serà de fins a 10 anys. El període de carència per a l'amortització de capital serà de dos anys. L'abonament dels interessos s'efectuarà els dies 30 de juny de cada any vençut. L'amortització del principal s'efectuarà per mitjà de quotes d'amortització constants, que coincidiran amb les dates de liquidació d'interessos.  
5. El tipus d'interés serà subvencionat fins a dos punts bàsics.  
  
6. El firmant de la pòlissa de préstec ha de ser el sol·licitant de la subvenció de la Conselleria d'Agricultura, Pesca i Alimentació, que només pot formalitzar una única pòlissa de préstec. En cas de defunció o jubilació d'este, abans de la formalització de la pòlissa, els seus successors han d'assumir els compromisos adquirits pel difunt i han de ser considerats beneficiaris de l'ajuda, per mitjà d'acte exprés de la CAPA. En tots els altres supòsits de pluralitat de beneficiaris la pòlissa es formalitzarà a nom de tots els qui la integren i s'ha de firmar per tots estos.  
7. En cas de canvi de titularitat de l'explotació s'ha de procedir a la subrogació del préstec o al reintegrament de les subvencions percebudes.  
8. L'entitat de crèdit aprovarà o denegarà les operacions d'acord amb la seua política interna de gestió de riscos, en tot cas la denegació de l'operació ha ser raonada.   
Serà causa de denegació quan el primer prestatari no siga el mateix que figura en la resolució de concessió de la subvenció per la Conselleria d'Agricultura, Pesca i Alimentació, excepte allò que s'ha indicat en el punt 7 d'esta clàusula.  
9. Amb caràcter general, les garanties exigibles per a estes operacions seran, segons el parer de l'entitat de crèdit, qualssevol de les admeses en dret, entre altres, personal, hipotecària, aval bancari o d'entitats de garantia i/o caució, reconegudes a esta finalitat per l'entitat de crèdit. El risc de les operacions és assumit per l'entitat de crèdit.  
10. Les entitats financeres que participen en la concessió dels préstecs han de presentar una declaració responsable en relació al compliment dels requisits fixats per a obtindre la condició d'entitat col·laboradora segons l'article 13 de la Llei 38/2003, de 17 de novembre, General de Subvencions.